Fotballfamilien Berg fra Bodø

Fotballfamilien Berg fra Bodø består av tre generasjoner fotballspillere som alle har vært midtbanespillere tilknyttet fotballklubben Bodø/Glimt.

Brødrene Harald Johan «Dutte» Berg og Knut Helmer Berg var begge midtbanespillere for Bodø/Glimt. Begge har fått barn som har tatt over interessen, spesielt Haralds tre sønner, Ørjan, Runar og Arild. Sønnen til Ørjan Berg, Patrick Berg er tredje generasjon som har tatt fotballsatsingen langt. 

Fire fra Berg-familien har toppet VG-børsen som «Årets spiller i norsk fotball». Harald Berg vant i 1979, Hans sønn Runar vant i 1993, mens Ørjan vant hele tre ganger, i 2000, 2002 og 2003, alle gangene for RBK. I 2021 ble også tredje generasjon ved Patrick Berg kåret til Årets spiller. 

Familien Berg mottok i 2021 Kniksens hederspris.

Slektstre 

 Harald Johan «Dutte» Berg (f. 1941), midtbanespiller, g.m. Randi Nilsen, søster til musiker Terje Nilsen
 Ørjan Berg (f. 1968), midtbanespiller
 Patrick Berg (f. 1997), midtbanespiller
 Runar Berg (f. 1970), midtbanespiller
 Arild Berg (1975-2019), midtbanespiller
 Terje Berg (f. 1976), gitarist, låtskriver og sanger
 Eli Johanne Berg (f. 1980), fotballspiller og musiker
 Knut Helmer Berg (f. 1944),  midtbanespiller
 Knut Jørgen Berg (f. 1979), futsal- og fotballspiller midtbanespiller

Referanser